alexandrainst/scandi-wiki huggingface dataset:
Amedia

Amedia AS er eit norsk mediekonsern, etablert i 27. mai 1948 under namnet Norsk Arbeiderpresse. Frå 1994 til 2012 heitte konsernet A-pressen.   

Amedia er eigar av eller medeigar i 78 norsk aviser samt nettaviser, trykkeri og lokalradio. 

Per 31. desember 2012 hadde Amedia 3 500 tilsette. Are Stokstad er konsernsjef, og Knut Ivar Solnes er styreleiar.

Historikk 
Stifta 27. mai 1948 under namnet Norsk Arbeiderpresse AS. Dette eigarselskapet fungerte ved sida av Arbeiderpressens Samvirke AL som ei ramme kring samarbeidet og organiseringa i A-pressen.

I 1989 vart desse selskapa slått saman til konsernet A-pressen. I 2012 skifta konsernet namn til Amedia. Amedia kjøpte i desember 2011 Edda Media. Amedia hadde inntil januar 2012 ein aksjepost på 50 % i TV 2.

Selskap i Amedia 
 A-pressen Interaktiv (API)
 A-pressen Lokale Medier
 Avisenes Nyhetsbyrå (ANB)
 NR1 Interaktiv
 NR1 Trykk AS
 Zett AS

Aviser og lokale nettstader i Amedia 
 Akershus Amtstidende
 Arbeidets Rett
 Aura Avis
 Aust Agder Blad
 Avisa Nordland
 Bergensavisen
 Bygdeposten
 Demokraten
 Eiker Bladet
 Enebakk Avis
 Finnmarken
 Finnmark Dagblad
 Finnmarksposten
 Firda
 Firdaposten
 Fremover
 Glåmdalen
 Hadeland
 Halden Arbeiderblad
 Halden Dagblad
 Hamar Arbeiderblad
 Hardanger Folkeblad
 Helgelendingen
 Indre Akershus Blad
 Jarlsberg
 Kvinnheringen
 Lofotposten
 Lofot-Tidende
 Malvik Bladet
 Min Áigi
 Moss Dagblad
 Namdalsavisa
 Nordlys
 Opdalingen
 Oppland Arbeiderblad
 Porsgrunns Dagblad
 Rakkestad Avis
 Rana Blad
 Ringerikes Blad
 Rjukan Arbeiderblad
 Rogalands Avis
 Romerikes Blad
 Sarpsborg Arbeiderblad
 Smaalenenes Avis
 Stjørdalens Blad
 Telemarksavisa
 Tidens Krav
 Tvedestrandsposten
 Vestby Avis
 Østlands-Posten
 Øyene
 Ås Avis

Lokal-TV i Amedia 
 TV Innlandet AS
 TV Nordland AS
 TV Nord-Trøndelag AS
 TV Romerike AS
 TV Telemark AS
 TV Tromsø AS
 TV Østfold AS

Samkøyringar i Amedia 
 Media Midt-Norge
 Media Nor
 NR1 Hedmark Oppland
 NR1 Gardermoen
 NR1 Rogaland
 NR1 Trøndelag
 NR1 Øst
 NR1 Østfold Follo
 Sogn og Fjordane Samkøyringa AS
 Telemarksamkjøringen/Grenland

Trykkeri i Amedia 
 Aura Avis Drift
 Bergensavisen Trykk
 Hojem Trykkeri
 Larvik Rotasjonstrykkeri
 NR1 Arktrykk
 NR1 Trykk
 NR1 Trykk Gjøvik
 NR1 Trykk Mosjøen
 NR1 Trykk Namsos

Konsernsjef i Amedia 
 Johan Ona 1948-1974
 Einar Olsen 1974-1987
 Alf Hildrum 1987-2007
 Even Nordstrøm 2007 - 
 Are Stokstad

Bakgrunnsstoff 
 A-pressen 

 
Arbeidarrørsla i Noreg
Skipingar i 1948
Sedimentær bergart

Sedimentære bergartar er danna ved at slam og organisk materiale har blitt avsett i stilleståande vatn. 

Har vatnet vore fattig på oksygen har ikkje det organiske materialet rotna. Det blir då omdanna til mørk skifer når det blir utsett for trykk. Blir det organiske materialet nedbrote er det att skal frå skaldyr, og materialet blir omdanna til lys kalkstein.

Hovudgrupper 
Ein kan dela dei sedimentære bergartane i tre hovudgrupper ut frå korleis dei er danna:

Klastiske 
Produktet av forvitring, forflytting og deposisjon.
 Sandstein
 Konglomerat
 Tillitt
 Siltstein
 Breksje
 Leirskifer

Kjemiske 
Danna ved utfelling av komponentar frå vatn.
 Gips
 Chert
 Halitt
 Oolittisk kalkstein.

Biogene (organiske) 
Danna av organisk materiale, hovudsakleg dyr- eller planterestar.
 Kritstein
 Kalkstein
 Kol
 Alunskifer, danna av mudder rikt på organisk materiale.

Bakgrunnsstoff 

 *
Bergartar
Petrologi
Arild Nybø

Arild Finne Nybø () er ein norsk redaktør, journalist og fotograf busett i Førde i Sogn og Fjordane.

Karriere 
Frå 1988-2005 var Nybø journalist og fotograf i lokalaviser, lokal-TV, P4, NRK Sogn og Fjordane (1996-2005), og faglærar i media.

Han fekk Sogn og Fjordane journalistlag sin pressepris i 2002 saman med Ottar Starheim, for å ha bygd opp Fylkesleksikon for Sogn og Fjordane. Nybø var òg med på å bygge opp Nynorsk Mediesenter, og var faglærar der i 2004.

Arild Nybø var informasjonssjef i Helse Førde i 2005. Frå 2006 var han tilsett i Firda som kanalredaktør for firda.no. Frå 2007 til 2009 var han redaksjonssjef i Avishuset Firda og kanalsjef i Mediehuset Sogn og Fjordane (Firda og Firdaposten).

Nybø starta i 2009 selskapet Mediebruket AS der han er dagleg leiar.

Bakgrunnsstoff 
 Presseprisen 2002 til Ottar Starheim og Arild Nybø  (Sogn og Fjordane journalistlag)

Norske journalistar
Folk frå Voss
Hilde Kalleklev

Hilde Kalleklev () er ein samfunnsdebattant frå Bergen. Kalleklev var leiar i Naturvernforbundet i Hordaland frå 2005 til 2007. Ho var gruppeleiar for Raud Valallianse på fylkestinget i Hordaland frå 1995 til 1999. Ho meldte seg ut av RV i desember 2006.

Kjelder 
 Naturvernforbundet

RV-politikarar
Folk frå Bergen
Ottar Starheim

Ottar Starheim () var ein journalist, redaktør og lokalhistorisk forfattar fødd på Stårheim i Eid kommune i Nordfjord. 
Starheim har sidan 1963 vore journalist i Fjordenes Tidende, VG og NRK Møre og Romsdal. I 1975 vart han styrar av NRK sitt nye kontor for Sogn og Fjordane i Førde. Kontoret starta eigne fylkessendingar i 1977.
I 1979 vart Starheim den første distriktssjefen i NRK Sogn og Fjordane, ei stilling han hadde fram til 1990. På 1990-talet arbeidde han i hovudsak med historiske program. Har frå 2001 vore forfattar av NRK Sogn og Fjordane sitt nettbaserte Fylkesleksikon. Fylkesleksikonet vart i 2009 utgjeve som bokverk på 3250 sider, fordelt på 4 bind (NRK Aktivum). Han har vore fotograf for ein stor del av dei 12000 bileta i bokverket. 
Starheim har fått Presseprisen for Sogn og Fjordane 2 gonger.
Ottar Starheim har m.a. vore leiar i ungdomslag og idrettslag både på Stårheim, i Måløy og Førde. Han var styreleiar i Sunnfjord Skisenter AS under utbygging av alpinanlegget på 1980-talet, styreleiar i Førde Næringsutvikling AS, styreleiar i Stårheim Kraft AS.
Starheim var busett i Førde.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder 
 Om Ottar Starheim i Allkunne 
 Selja forlag
 Bibsys

Referansar 

Folk frå Eid
Norske journalistar
Norske forfattarar
Norske lokalhistorikarar
Forfattarar frå Eid
Forfattarar frå Førde
Norske sakprosaforfattarar
NRK Sogn og Fjordane

NRK Sogn og Fjordane er eitt av NRK sine 12 distriktskontor. Hovudkontoret deira ligg i Førde, men dei har òg kontor i Måløy og Sogndal. Distriktskontoret har vel 40 tilsette, og vert leia av distriktsredaktør Rolf Sanne-Gundersen.

Bakgrunnsstoff 
 NRK Sogn og Fjordane

NRK
Sildajazz

Sildajazz er ein jazzfestival som vert arrangert i Haugesund. Festivalen er den nest største i Noreg.

Kultur i Haugesund
Musikkfestivalar i Noreg
Skipingar i 1987
1987 i Noreg
Strilajazz'n

Strilajazz'n er ein jazzfestival i Nordhordland som har vore arrangert kvart år sidan 1993.

Strilar
Musikkfestivalar i Noreg
Skipingar i 1993
Kultur i Alver
Mette Bergmann

Mette Bergmann () er ein norsk tidlegare diskoskastar frå Kråkerøy i Fredrikstad. Frå 1984 til 2000 vann ho NM i diskoskast 17 gonger på rad. Den beste plasseringa hennar frå internasjonale meisterskap er bronseplassen i EM i 1994. Bergmann har hatt den norske rekorden i diskos for kvinner sidan 1984 og forbetra han mange gonger. Den gjeldande rekorden på 69,68 m. sette ho i Florø i 1995. Sleggjekast for kvinner vart NM-øving i 1996 og ho deltok i dei fem fyrste NM-tevlingane i øvinga og tok medalje kvar gong; ein gull, to sylv og to bronse. Bergmann er utdanna sjukepleiar.

Meritt 
 2 kongepokalar
 NM 1983 – Bronse i diskos
 NM 1984 – Gull i diskos
 NM 1985 – Gull i diskos
 NM 1986 – Gull i diskos
 EM i styrkeløft 1986 – Sylv i styrkeløft
 NM 1987 – Gull i diskos
 NM 1988 – Gull i diskos
 NM 1989 – Gull i diskos
 NM 1990 – Gull i diskos
 NM 1991 – Gull i diskos
 NM 1992 – Gull i diskos
 NM 1993 – Gull i diskos
 NM 1994 – Gull i diskos
 EM 1994 – Bronse i diskos
 NM 1995 – Gull i diskos
 VM 1995 – 6. plass i diskos
 NM 1996 – Gull i diskos
 NM 1996 – Gull i slegge
 NM 1997 – Gull i diskos
 NM 1997 – Sylv i slegge
 NM 1998 – Gull i diskos
 NM 1998 – Bronse i slegge
 NM 1999 – Gull i diskos
 NM 1999 – Sylv i slegge
 NM 2000 – Gull i diskos
 NM 2000 – Bronse i slegge
 Gjeldande norsk rekord i diskos, 69,68 frå 1995.

Bakgrunnsstoff 
 Nettsidene til Norges Fri-idrettsforbund
 Rolf Bryhn og Knut Are Tvedt: Kunnskapsforlagets idrettsleksikon. Oslo, 1990. ISBN 82-573-0408-5
 Intervju med Mette Bergmann i Dag og Tid nr. 31 2000

Norske friidrettsutøvarar
Bergmann, Mette
Folk frå Fredrikstad
Norske deltakarar under sommar-OL 1992
Norske deltakarar under sommar-OL 1996
Norske sleggekastarar
Den japanske nasjonalforsamlinga

Den japanske nasjonalforsamlinga (japansk kokkai, 国会) er bygd opp av to hus, overhuset (衆議院, sangiin) og underhuset (衆議院, shūgiin). Overhuset har 247 medlemer og underhuset har 480 medlemer.

Parlamentsbygningen (国会議事堂 Kokkai-gijidō) ligg i Nagata-chō i Chiyoda i Tokyo. Parlamentet møttest for fyrste gongen den 29. november 1890 etter at Meiji-forfatninga trådde i kraft. Førebiletet til parlamentet var den tyske Riksdagen og det britiske parlamentet.

Den japanske statsministeren må vera medlem av parlamentet, og er vanlegvis leiar for det største partiet i underhuset.

Japansk politikk
Nasjonalforsamlingar
Skipingar i 1890
Kystbussen

Kystbussen, med rutenr 400, er ei ekspressbussrute som går mellom Bergen og Stavanger. Kystbussen vart oppretta i 1993. Kystbussen starta som eit samarbeid mellom fire ulike busselskap på Vestlandet, og er no driven av trafikklaga Boreal Transport Sør og Tide Reiser. Ruta er ein del av NOR-WAY bussekspress sitt rutenett. Populariteten og passasjermengda har auka sidan oppstarten, og i dag (2008) er det avgangar frå Bergen og Stavanger ein gong i timen.

Kystbussen hadde i 2010 508.000 passasjerar.

Ruta til Kystbussen 
Kystbussen går hovudsakleg langs E39, men køyrer òg innom tettstader som ikkje ligg ved europavegen. Dei fleste bussane stoppar ved alle vanlege busstopp, men nokre ruter er direkteruter som berre stoppar på stoppestadene som står i rutetabellen.

Ruta frå Bergen går slik:
 Bergen Busstasjon
 Nesttun
 Osøyro
 Halhjem
 Halhjem-Sandvikvåg
 Sandvikvåg
 Jektevik
 Riksveg 544 til Leirvik
 Føyno
 Ulveraker ved Valevåg
 Haukås
 Fylkesveg 6 til Sveio (ikkje direktebussar)
 Fylkesveg 47 til Haugesund rutebilstasjon, E134 til Aksdal (ikkje direktebussar)
 Aksdal
 Slåttevik
 Arsvågen
  Arsvågen-Mortavika
 Mortavika
 Byterminalen i Stavanger

Bakgrunnsstoff 
 Kystbussen sine nettsider

Ekspressbuss
Nor-way bussekspress
Gaia Trafikk

Gaia Trafikk var fram til 2006 det største kollektivtransportselskapet i Bergen og Os. Det vart då slått saman med HSD til selskapet Tide.

Gaia Trafikk vart oppretta i 1998 etter ein fusjon mellom selskapa Pan Trafikk AS og Bergen Sporvei AS. Pan Trafikk dreiv ordinære bussruter i Åsane, Fana og Os, og mellom desse og Bergen sentrum. Bergen Sporvei hadde rutekonsesjon innanfor (med nokre få unnatak) dei gamle bygrensene frå før 1972. Etter fusjonen vart rutene åt begge selskapa samkøyrde, eit arbeid som var byrja alt før samanslåinga.

Rutenettverket til Gaia Trafikk dekte det meste av Bergen. Unnataka var storparten av Laksevåg i vest og Arna i aust. Desse vart dekt av Hardanger Sunnhordlandske Dampskipsselskap (HSD).

Gaia Trafikk hadde ved fusjonen om lag 300 bussar, og av desse var det seks trolleybussar og to duobussar. Bergen er den einaste byen i Norden med slike bussar. Gaia Trafikk hadde og 36 gassdrivne bussar.

På særskilde generalforsamlingar hjå Gaia Trafikk og HSD vart det semje om å slå desse to selskapa saman. Det nye selskapet fekk namnet Tide.

Bakgrunnsstoff 
 Offisiell heimeside

Tidlegare norske transportselskap
Kollektivtransport i Bergen
Kollektivtransport i Vestland
Skipingar i 1998
Nedleggingar i 2006
EM i friidrett 2006

EM i friidrett 2006 vart hald 7.–13. august 2006 i Göteborg i Sverige.  Det var 19. gong ein arrangerte europameisterskap i friidrett. Tevlingane vart avvikla på Ullevi stadion, der også VM 1995 hadde vorte arrangert tidlegare. 

Maratonlaupet vart avvikla i ei ti kilometer lang sløyfe i Göteborg sentrum. Denne sløyfa vart sprungen fire gonger og i tillegg kom start- og avsluttningsrundar inne på Ullevi. Kappgangøvingane vart, som i 1995, arrangert i ein to kilometer lang trasé på Skånegatan utenfor Ullevi. Start og målgang for alle tevlingar var på Ullevi stadion.

Deltakarnasjonar

Menn

100 m 

Dato: 8. august 
Vind: +1,3 m/s

200 m 

Dato: 10. august 
Vind: +1,6 m/s

400 m 

Dato: 9. august

800 m 

Dato: 13. august

1500 m 

Dato: 9. august

5000 m 

Dato: 13. august

10 000 m 

Dato: 8. august

Maraton 

Dato: 13. august

20 km kappgang 

Dato: 8. august

50 km kappgang 

Dato: 10. august

110 m hekk 

Dato: 12. august 
Vind: -1,0 m/s

400 m hekk 

Dato: 9. august

3000 m hinder 

Dato: 11. august

4 × 100 m stafett 

Dato: 13. august

4 × 400 m stafett 

Dato: 13. august

Høgdehopp 

Dato: 9. august

Stavhopp 

Dato: 13. august

Lengdehopp 

Dato: 8. august

Tresteghopp 

Dato: 12. august

Kulestøyt 

Dato: 7. august 
Jurij Bilonoh frå Ukraina var opphavleg sjettemann, men vart i ettertid diskvalifisert.

Diskoskast 

Dato: 12. august

Sleggjekast 

Dato: 12. august

Spydkast 

Dato: 9. august

Tikamp 

Dato: 10./11. august
Poengverdi frå 1985

Kvinner

100 m 

Dato: 9. august 
Vind: +0,8 m/s

200 m 

Dato: 11. august 
Vind: -0,8 m/s

400 m 

Dato: 10. august

800 m 

Dato: 10. august

1500 m 

Dato: 13. august

5 000 m 

Dato: 12. august

10 000 m 

Dato: 7. august

Maraton 

Dato: 12. august

20 km kappgang 

Dato: 9. august

100 m hekk 

Dato: 11. august 
Vind: +0,5 m/s

400 m hekk 

Dato: 9. august

3000 m hinder 

Dato: 12. august

4 × 100 m stafett 

Dato: 13. august

4 × 400 m stafett 

Dato: 13. august

Høgdehopp 

Dato: 11. august

Stavhopp 

Dato: 12. august

Lengdehopp 

Dato: 13. august

Tresteghopp 

Dato: 9. august

Kulestøyt 

Dato: 12. august 

Plasseringa og medaljen til Ostaptsjuk vart annullert i 2014.

Diskoskast 

Dato: 10. august

Sleggjekast 

Dato: 8. august

Spydkast 

Dato: 13. august

Sjukamp 

Dato: 7./8. august
Poengverdi frå 1980

Medaljetabell

Bakgrunnsstoff 
 Den offisielle nettstaden til EM i friidrett 2006.

Denne artikkelen byggjer på artikkelen «EM i friidrett 2006» henta frå Wikipedia på bokmål 27. september 2006.

Sport i 2006
2006 i Sverige
2006
Göteborg
Erik S. Reinert

Erik Steenfeldt Reinert () er ein norsk entreprenør og heterodoks (annleistenkande) økonom. 

Reinert blei fødd i Oslo, og gjekk på universiteten St. Gallen i Sveits (der han studerte økonomi), Harvard universitet (MBA) og Cornell universitet (Ph.D). Under studia sine tilbrakte han mykje tid i Latin-Amerika der han jobba med landsbyutvikling i Andesfjella i Peru og i privat industri. I 1972 grunnla han eit lite industrifirma (målingsprøvar til måling og bilindustri) i Bergamo, Italia. Etter kvart la han fabrikkar til Noreg og Finland, og fram til Reinert selde frimaet i 1991 var det eit av dei største foretaka i Europa i sitt slag.

Reinert byrja så å jobba med STEP-gruppa i Oslo (1991-1995) og blei seinare direktør for "forskning for norsk inverstorforum", ein idébank oppretta av større norske selskap (1995-2000). Seinare hadde han ei deltidstilling for senteret for utvikling og miljø (SUM), ein forskningsinstitusjon etablert av UiO. I 2000 blei han leiar for The Other Canon Foundation, eit lite nettverkt for annleistenkjande økonomisk forskning. Sidan 2004 har han vore professor for teknologi og styresett og utviklingstategiar ved Universitetet i Tallinn, Estland. Sidan 2005 har han også fungert som seniorforskar for NORISS , eit nytt Oslobasert norsk institutt for strategiske studie.

Publikasjonar 

 Redigert saman med KS Jomo: The Origins of Economic Development. How Schools of Economic Thought have Addressed Development. London/New Delhi, 2005.
 Global Økonomi. Hvordan de rike ble rike og hvorfor fattige blir fattigere . Oslo, 2004. Beograd, 2006.
 Globalization, Economic Development and Inequality: An Alternative Perspective. Cheltenham, 2004.

Reinert, Erik S.
Vitskapsfolk frå Oslo
MBA

Master of Business Administration, forkorta MBA er ei grad i bedriftsleiing, typisk økonomi og leiing innanfor høgare utdanning. Graden blir ofte teke som påbygging til ikkje-økonomiske grunnutdanningar.

Ei amerikansk MBA-grad tar vanlegvis to år. Det finst eit breitt utval av kombinasjonar av fag som ein kan velje innanfor ei MBA-grad. 

Nokre norske høgare lærestader som tilbyr MBA er Handelshøgskolen i Bodø, Oslo Markedshøyskole, Handelshøyskolen BI og Norges Handelshøyskole.

Bakgrunnsstoff 
 MBA Today
 MBA Sciences-Po 

Akademiske grader
Billion

Ein billion er tusen milliardar, eller ein million millionar, det vil seie det naturlege talet 1 000 000 000 000 som òg kan skrivast 1012.

I dei fleste engelsktalande land tyder billion 1 000 000 000, altså talet som heiter ein milliard på norsk, medan talet 1 000 000 000 000 heiter trillion.

Store tal
L'Ami du peuple

L'Ami du peuple (Folkevennen) var ei avis utgjeven av Jean-Paul Marat under den franske revolusjonen. 

Franske aviser
Den franske revolusjonen
Defenestrasjon

Defenestrasjon er ei nemning på det å hiva nokon eller noko ut av eit vindauga. Ordet kjem av latin de-, «frå, ut av» og fenestra, «vindauge». Historisk har defenestrasjonar vore nytta som ein måte å audmjuka folk, og syna forakt for politikk og makthandlingar. Særleg gjaldet dette ved defenestrasjonane i Praha.

Innan IKT har ordet vore brukt ein del i samband med ulike aksjonar knytte til vindauge i vindaugesystem, blant anna å køyra applikasjonar i full-skjerm-modus og å dra noko ut av eit vindauga. Også det å sletta uviktig rusk frå harddiskar har vore omfatta av dette ordet. I seinare tid er det også teke i bruk om å fjerna Microsoft Windows frå ein PC.

Litteratur 
 Elisabeth Bakke: Defenestrasjon – ein tsjekkisk politisk tradisjon? Nordisk Østforum, nr. 2 2004 nettversjon (pdf-dokument)

Uttrykk
Bergeronprosessen

Bergeronprosessen eller Bergeron-Findeisen-prosessen er prosessen bak danning av nedbør i kalde skyer ved at iskrystallar veks. Dette skjer mest på midlare og høgare breiddegrader. Teorien bak prosessen blei framsett av den svenske meteorologen Tor Bergeron i lag med den tyske meteorologen Walter Findeisen.

Vassdampen sitt mettingstrykk er større over vatn enn over is. Derfor vil vatnet vere ute av likevekt med vassdamptrykket i kalde skyer og vil fordampe for å nå likevekt. Isen kondenserer vassdampen og veks til større iskrystallar. Etter kvart vil iskrystallane bli store nok til å falle. Då kan dei kollidere med andre iskrystallar og vekse seg enno større. Denne kollisjonsprosessen kallar ein koalesens. Ein meiner i dag at dette er ein av dei mest vanlege metodane ein får danna nedbør på, sidan dei fleste skyene i atmosfæren er kalde. Det er som regel berre på lågare breidder, som tropiske strøk, at ein har varme skyer der temperaturen ikkje er under 0 °C nokon stad i skya.

Skyer
Nedbør
Goa

Goa er den minste delstaten i India, og ligg sørvest i landet, ved kysten av Indiahavet. Dagens hovudstad er Panaji.

Goa var ein portugisisk koloni i rundt 450 år, fram til det blei hærteke av India i 1961.
Den goanske kulturen er prega av ein samansmelta indisk og portugisisk kultur, mellom anna prega av eit stort tal katolikkar og indisk-europeisk arkitektur.

Goa er eit kjent turistmål som først blei oppsøkt av europeiske hippiar og seinare av pakketuristar.

Namn

I eldre litteratur har Goa fleire namn, mellom anna Gomanchala, Gopakapattana, Gopakapattam, Gopakapuri, Govapuri, Govem, og Gomantak. Andre  historiske namn på Goa er Sindapur, Sandabur, og Mahassapatam.

Bakgrunnsstoff 

Indiske delstatar og territorium
Tor Bergeron

Tor Harold Percival Bergeron () var ein svensk meteorolog som sette fram teoriar om danning av nedbør i skyer. Han kom til Bergen i 1922 der han i lag med Vilhelm Bjerknes, Jacob Bjerknes og Halvor Solberg var ein del av meteorologane i Bergensskulen som danna grunnlaget for moderne vêrvarsling.

Bergeron vart dr.philos. i Oslo i 1928 og arbeidde som vêrvarslar i Oslo fram til 1935, då han flytta tilbake til Sverige. I 1946 vart han han professor i meteorologi i Uppsala.

På 1930-talet utvikla Bergeron og Walter Findeisen eit konsept om at skyer kunne innehalde både underkjølte vassdropar og iskrystallar. I følgje Bergeron blir mesteparten av nedbøren danna ved at vatn fordampar frå små underkjølte vassdropar og sublimerer på iskrystallane, som så fell som snø eller smeltar og fell som regn. Denne prosessen er kjend som Bergeronprosessen, og ein meiner i dag at dette er ein av dei mest vanlege metodane ein får danna nedbør på.

Bergeron studerte òg detaljane i nedbørsfordelinga og viste med eit særs tett nett av nedbørmålarar at fordelinga er sterkt avhengig av sjølv små variasjonar i terrenget. Bergeron mottok fleire heidersteikn og var mellom anna medlem av Det Norske Videnskaps-Akademi.

Kjelder 

Svenske meteorologar
Medlemmar av Det Norske Videnskaps-Akademi
Gujarat

Gujarat er den vestlegaste delstaten i India. Han har kyst mot Arabiahavet i vest og sørvest, og grenser til Sindh i Pakistan i nord. I aust og sør grenser han til dei indiske delstatane Rajasthan, Madhya Pradesh og Maharashtra og til unionsterritoriet Dadra og Nagar Haveli.

Geografi

Dei største byane i Gujarat er Ahmedabad, Vadodara (Baroda), Surat, Rajkot og Jamnagar. Ahmedabad er den sjette største byen i India. Han er den økonomisk viktigaste byen i Gujarat. Dei viktigaste byane i sentrale Gujarat er Nadiad, Anand og Ankleshwar; i sør Bharuch, Navsari, Vapi og Valsad, og i Saurastra i vest Bhuj og Dwarka.

Bakgrunnsstoff

 
Indiske delstatar og territorium
Madhya Pradesh

Madhya Pradesh (hindi मध्य प्रदेश, 'midtre landsdel') er ein delstat sentralt i India. Han er den nest største delstaten i landet, etter Rajasthan.

Madhya Pradesh grensar mot Uttar Pradesh, Chhattisgarh, Maharashtra, Gujarat og Rajasthan. Han var den største delstaten i India fram til 1. november 2000, då Chhattisgarh blei skild ut. Dei største byane er Indore, Bhopal, Jabalpur, Gwalior og Ujjain.

91 % av innbyggjarane i delstaten er hinduar. Etter offisiell klassifisering høyrer til 13,14 % undertrykte kastar og 20,63 % undertrykte stammar.

Hindi er det offisielle språket i Madhya Pradesh, der det blir tala fleire versjonar av hindustani, inkludert urdu, og nærskylde språk som avadhi, bagheli, bundeli, malvi og nimadi. Marathi og pasjto blir tala av større innvandra mindretalsgrupper, medan urfolk snakkar stammespråk som bhili, gondi, kalto, korku.

Bakgrunnsstoff

Kjelder 
 Denne artikkelen bygger på «Madhya Pradesh» frå , den 15. mars 2009. 
 

 
Indiske delstatar og territorium
Uttar Pradesh

Uttar Pradesh (hindi/urdu 'nordleg provins'), ofte forkorta til U.P., er ein delstat nord i India. Den folkerikaste og femte største av dei indiske delstatane dekker ein stor del av Gangasletta. Han grensar til Nepal i nordaust i tillegg til dei andre sambandsstatane Uttarakhand, Himachal Pradesh, Haryana, Delhi, Rajasthan, Madhya Pradesh, Chhattisgarh, Jharkhand og Bihar. Lucknow er hovudstaden i staten, men høgsteretten ligg i Allahabad. Andre viktige byar er Noida, Agra, Mathura, Aligarh, Varanasi (Benares), Gorakhpur, Kanpur og Meerut. 

 *
Indiske delstatar og territorium